আলবার্ট আইনস্টাইন
আলবার্ট আইনস্টাইন () (মার্চ ১৪, ১৮৭৯ - এপ্রিল ১৮, ১৯৫৫) জার্মানিতে জন্মগ্রহণকারী একজন নোবেল পুরস্কার বিজয়ী পদার্থবিজ্ঞানী। তিনি তার বিখ্যাত আপেক্ষিকতার তত্ত্ব এবং বিশেষত ভর-শক্তি সমতুল্যতার সূত্র আবিষ্কারের জন্য বিখ্যাত। তিনি ১৯২১ সালে পদার্থবিজ্ঞানে নোবেল পুরস্কার লাভ করেন। তার পুরস্কার লাভের কারণ হিসেবে উল্লেখ করা হয়, তাত্ত্বিক পদার্থবিজ্ঞানে বিশেষ অবদান এবং বিশেষত আলোক-তড়িৎ ক্রিয়া সম্পর্কীত গবেষণার জন্য।
কাই জিগবান
কাই মানে বোরিয়ে জিগবান (২০শে এপ্রিল, ১৯১৮ - ২০শে জুলাই, ২০০৭) নোবেল বিজয়ী সুয়েডীয় পদার্থবিজ্ঞানী। তার বাবা কার্ল মানে গেয়র্গ জিগবান ১৯২৪ সালে পদার্থবিজ্ঞানে নোবেল পুরস্কার পেয়েছিলেন। কাই ১৯৮১ সালে নিকোলাস ব্লোমবের্গেন ও আর্থার লিওনার্ড শলোর সাথে যৌথভাবে পদার্থবিজ্ঞানে নোবেল পুরস্কার লাভ করেন। উচ্চ রেজল্যুশনের ইলেকট্রন বর্ণালিবীক্ষণ উন্নয়নে অবদান রাখার জন্য তাকে এ পুরস্কার দেয়া হয়।